₹10,999 के स्मार्टफोन में मिलेंगे 1.20 लाख रुपए वाले आईफोन 14 प्रो के फीचर
Realme Narzo N55 with interactive Mini Capsule, Android 13, 64MP camera launched in India, रियलमी नारजो N55 भारत में लॉन्च
चाइनीज टेक कंपनी रियलमी (Realme) ने बुधवार (12 अप्रैल) को भारतीय बाजार में 'रियलमी नारजो N55' स्मार्टफोन लॉन्च कर दिया है। कंपनी ने लो बजट सेगमेंट के इस स्मार्टफोन में 1.20 लाख रुपए की कीमत वाले आईफोन 14 प्रो में दिए जाने वाला 'डायनामिक आइलैंड' जैसा फीचर दिया है। कंपनी ने इस फीचर को 'इंटरैक्टिव मिनी कैप्सूल' नाम दिया है।
रियलमी नारजो N55 : प्राइस और अवेलेबलिटी
कंपनी ने स्मार्टफोन को दो वैरिएंट में लॉन्च किया है। इसके बेस वैरिएंट 4GB रैम + 64GB स्टोरेज वैरिएंट की कीमत 10,999 रुपए और टॉप-एंड वैरिएंट 6GB रैम + 128GB स्टोरेज वाले वैरिएंट की कीमत 12,999 रुपए रखी गई है। बायर्स स्मार्टफोन को ई-कामर्स वेबसाइट अमेजन और रियलमी की ऑफिशियल वेबसाइट पर 13 अप्रैल दोपहर 12 बजे से फ्लैश सेल से खरीद पाएंगे।
फ्लैश सेल में 4GB रैम + 64GB स्टोरेज वैरिएंट पर 700 रुपए और 6GB रैम + 128GB स्टोरेज वैरिएंट पर 1000 रुपए का डिस्काउंट दिया जाएगा। वहीं स्मार्टफोन की फर्स्ट सेल 18 अप्रैल से शुरू होगी। इस सेल में HDFC, SBI और ICICI बैंक के क्रेडिट कार्ड होल्डर्स को बेस वैरिएंट पर 500 रुपए और टॉप-एंड वैरिएंट पर 1000 रुपए का डिस्काउंट मिलेगा।
रियलमी नारजो N55 : स्पेसिफिकेशन
डिस्प्ले: रियलमी नारजो N55 में 6.72 इंच का फुल HD+ IPS LCD डिस्प्ले दी गई है, जो 90Hz रिफ्रेश रेट को सपोर्ट करती है। इसका रेजोल्यूशन 1080 x 2400 पिक्सल है। डिस्प्ले में 680 निड्स की पीक ब्राइटनेस मिलती है। डिस्प्ले में कंपनी ने इंटरैक्टिव मिनी कैप्सूल फीचर दिया है, जिसमें बैटरी, चार्जिंग स्टेटस के साथ नोटिफिकेशन दिखेगा। इंटरैक्टिव मिनी कैप्सूल फीचर iPhone 14 Pro के डायनेमिक आइलैंड जैसे काम करता है।
हार्डवेयर और सॉफ्टवेयर : हैंडसेट में परफॉर्मेंस के लिए मीडियाटेक का हीलियो G88 प्रोसेसर दिया गया है। फोन Android 13 ऑपरेटिंग सिस्टम पर बेस्ड Realme UI 4.0 कस्टम स्किन पर काम करता है। फोन में DRE टेक्नोलॉजी के साथ 4GB और 6GB की LPDDR4x रैम का ऑप्शन मिलता है, जिसे बढ़ाकर 12GB तक किया जा सकता है। वहीं स्टोरेज के लिए 64GB और 128GB का ऑप्शन मिलता है, जिसे माइक्रो SD कार्ड की मदद से 1TB तक बढ़ाया जा सकता है।
कैमरा : फोटोग्राफी के लिए फोन के रियर पैनल पर डुअल कैमरा सेटअप मिलता है। इसमें 64 मेगापिक्सल का प्रायमरी कैमरा और 2MP का सेकेंडरी कैमरा शामिल है। जबकि सेल्फी और वीडियो कॉलिंग के लिए 8MP का इन डिस्प्ले कैमरा दिया गया है।
बैटरी और चार्जिंग : पावर बैकअप के लिए फोन में 5000mAh की बैटरी दी गई है, जो 33W की सुपरवूक फास्ट चार्जिंग सपोर्ट करती है। कंपनी का दावा है कि स्मार्टफोन की बैटरी 63 मिनट में 0% से 100% चार्ज हो जाएगी।
